R A T 1 0. 151 



Graecos Romanesque et Israelitas, sed etiam apud Aegyptios, Indos, 

 Sinenses. Earn voluit similitudinern divinus ille Plato, philosophus pri- 

 marius, voluit etiam Zoroaster, Religionis phantasia superstructae auctor , 

 voluit quoque Confucius, doctrinae moralis ejusque civilis conditor. 



Major vero quum sit res et gravior, quam quae istis comparetur mediis, 

 quibus solis frui poterant illi, hanc, quam desideriis, suspiriis, votis, ideis 

 prosequebantur omnes illi Antiqui, assecutus est eorum nemo. Quare 

 tandem huruani generis, rite a se praeparati, cupidini satisfecit Pater 

 coelestis, in terras inittendo Jesum Christum, qui expleret, quod toti 

 deerat antiquitati, suamque ipse perfectionem divinam communicaret cum 

 omnibus, qui ipsi se tradere vellent. In communione igitur cum Dei 

 Filio ineunda jam mentis sitim exstinguere possunt omnes et aniini explere 

 desideria ac vota; quin et in ea reperire sibique comparare plura , quam 

 vel audacissima sibi fingere et optare potuerant poesi et philosophia. 



At audio, quod objicis: ab hoc Dei Filio, qualem Euangelium nobis 

 exhibet , salutis supremae auctore, descivisse Christianos omnes; antiquas 

 ab his repetitas esse sordes ; alios in lege , Mosaicae non dissimili ; alios 

 in hierarchia Aegyptiaca quadam nova; in operibus, quae bona dicebant, 

 Indorum cruciatus referentibus , alios; alios in orthodoxia, i. e. in placito- 

 rum auctoritate constitutorum assensione, Religionis Christianae posuisse 

 consilium et vim praecipuam ; quin etiam nunc inter hos , qui ilia omnia 

 alto rejiciant supercilio, paucos modo esse, qui dogmaticam non adament 

 solam, sic agentes, ac si ideo vixisset, docuisset, mortem esset passus 

 Dei ille Filius, ut, loco mythologiae et philosophiae antiquae, nunc dog- 

 matica regnaret, illis paulisper purior. 



Non negabo, verum esse quod innuis, nempe ab his omnibus obscurari 

 et pene sepeliri vere coelestem et divinam religionis Christianae vim , 

 hominum ingenio ac destinationi satisfacere cupientem et conantem , sed 

 in conatu generoso exsequendo misere impeditarn peccato , errore , arrogantia 

 humana. Attamen idem manet ingenium illud humanum, ad similitudinem 

 cum Deo comparandam destinatum ; manet semper idem , semper postulans , 

 ut desideriis et votis suis aliquando satisfiat. Ergo tandem videbit genus 

 humanum, aliud esse .Euangelium, alium diversissimum hunc modium, 

 quo homines ejus lucem obtegere sunt soliti; alium esse Jesuni Christum, 



